Anavezout a rit « ar ruz aour » ? Aour ni eo... evit fardañ boued. Ur seurt dienn gant paprika a vez implijet kalzig e Hungaria hag a vez kavet e-barzh ar «goulash», evel just ! « Aour ruz a vez kavet er stal, ha traoù all a bep seurt da zebriñ: paprika, silzig mod Hungaria, toazennoù gant vioù, ha Tarhonyaur seurt greun a blij kalz dar vugale ! ». Ha gwin, glechiadennoù (sivi, orañjez, kastilhez du...), arrebeuri... « Orolajoù livet mod Hungaria gant un artizanez eus ar vro a ginnigan ivez». Ur chontouer bihan eus bro ar Vagyared e kreiz Breizh. « Dont a ra pep tra eus bro Hungaria, Ha dont a ra tud eus pep lech e Breizh ! Eus Brest, an Oriant, Kemper, ha deus Roazhon ivez. Tud bet o veajiñ e bro Hungaria, tud o klask traoù ispisial pe tud o deus klevet kaoz eus ar stal ! ».  Ur stal e-lech ma vez kavet ur chorn da gafeta. Evit brasañ plijadur Katalin  Boronkaï. « Pa oan bihan em boa soñjet e plijfe din kaout un ti bras, ul lech da gejañ, da eskemm ». Ne ouie ket e vefe al lech-se ken pell eus he bro. 